
PREDMET: Zahvala za donaciju OPG Matej Safundžić – donacija pšenice


Dječji vrtić „Ivančica Oriovac“, kao ustanova koja aktivno provodi programe ekološkog odgoja, s ponosom ističe novu suradnju s lokalnim obiteljskim poljoprivrednim gospodarstvom. OPG Safundžić, Matej Safundžić, OIB:29134095081, Krajačićići 17, 35253 Brodski Stupnik koji je donirao našem vrtiću domaću pšenicu koja će se iskoristiti za ključne odgojno-obrazovne aktivnosti tijekom pedagoške godine.
Donirana pšenica poslužit će za provođenje dva velika projekta unutar naših odgojnih skupina. U prosincu će djeca, u sklopu njegovanja adventskih običaja, sijati tradicionalnu božićnu pšenicu. Kroz taj proces razvijat će finu motoriku, strpljenje i brigu o biljci.
Drugi dio donacije bit će integriran u proljetne aktivnosti u sklopu našeg Eko vrta. Djeca će imati priliku pratiti cijeli životni ciklus biljke – od sjetve u zemlju, preko rasta, pa sve do upoznavanja s time kako nastaje hrana.
Uprava vrtića i odgojitelji zahvaljuju se OPG-u Safundžić na ovoj vrijednoj donaciji koja izravno podupire naš rad na osvještavanju važnosti ekologije i očuvanja baštine kod najmlađih.







Ravnateljica:
Stažić Blanka

